stanford-oval/wikipedia huggingface dataset:
I-DEAS
Ominaista

I-DEAKSEN tärkeimpiä ominaispiirteitä käyttäjän näkökulmasta:
Kiinteästi I-DEASiin liittyvä I-deas Team Data Manager (TDM). Tämä on PDM-järjestelmä, eli tuotetiedon hallintaohjelma, tietokanta, missä mallit, kokoonpanot ja piirustukset ovat talletettuna.
Mallinnettaessa voi työpöydällä olla useita kappaleita yhtä aikaa, kokoonpanoja vain yksi alikokoonpanoineen.
Piirteiden ei tarvitse olla täysin sidottuja, parhaimmillaan piirre on mallinnettu avaruuteen ilman mittoja. Piirteen muokkaaminen ei luonnollisesti suju kuitenkaan ennen kuin mittoja on lisätty.
Tiedonsiirto

Yleensä I-DEAS-tiedonsiirto hoituu tiimi-kirjaston kautta. Tiimi on lähinnä verkossa oleva kansio johon tieto on tallennettu. Tätä tiimiä hallitaan TDM:llä. Jos I-DEAS-käyttäjät eivät kuitenkaan voi olla saman tiimin ulottuvissa eli yrityksen sisäverkossa, voidaan käyttää kirjastopaketteja (I-DEAS library data). I-DEASin ja muiden CAD-ohjelmien välillä tietoa voidaan siirtää useissa eri muodoissa, joista käytetyimpiä lienevät IGES ja STEP. Jälkimmäisen kääntämiseen tarvitaan erillinen moduuli. Uusin formaatti lienee JT.
Ongelmia

Ohjelmassa on joitain I-DEASille ominaisia ongelmia, joista useimmat voidaan kiertää tai välttää kokemuksen avulla. Täytyy kuitenkin muistaa, että jokaisessa ohjelmassa on omat ongelmansa, ja nämä mainitut ovat vain esimerkkejä I-DEASin erikoisista ongelmista.
Vaikein näistä lienee se, että isoissa kokoonpanoissa kannattaa välttää osien välisiä sidoksia, sillä se voi aiheuttaa kokoonpanon korruptoitumisen (hyvässä tapauksessa sidokset vain hajoavat, huonossa tapauksessa osia muuttuu käyttökelvottomiksi ja piirustuksia katoaa). (Kirjoittajalla on tästä omakohtaisia kokemuksia).
Piirteitä muutettaessa myöhempien piirteiden yhteys saattaa kadota. Erityisen ongelmallinen on ensimmäinen piirre.
Vaikeiden piirteiden terävät kulmat/reunat saattavat aiheuttaa nk. nollapisteongelman ja piirustuspuolella tällaista kappaletta ei ehkä voi leikata. Esimerkiksi peilatun siipiprofiilin etureuna.
Koska ohjelman 2D- ja 3D-puoli on kehitetty erikseen, saattaa käydä niin, että 2D-puolella ei ehkä saa tehtyä sellaista kuvantoa mikä 3D-puolella tuntuisi onnistuvan.
I-deaksen rakenteenkäsittely on revisiotarkka. Komponenttien uudet versiot on erikseen päivitettävä ylemmille kokoonpanotasoille.
Aiheesta muualla

UGS - Siemens PLM Software, (englanniksi)
Unigraphics Solutions ja SDRC: historia lyhyesti, (englanniksi)
Ideal Product Data Oy, Suomen edustaja
Lisää NX järjestelmästä
Hackescher Marktin rautatieasema

Hackescher Marktin rautatieasema (saks. Bahnhof Hackescher Markt, tunnettiin vuosina 1882–1951 nimellä Bahnhof Börse, vuosina 1951–1992 nimellä Bahnhof Marx-Engels-Platz) on rautatieasema Berliinin S-Bahn-verkostolla. Se sijaitsee samannimisen aukion laidalla kaupungin itäisessä keskustassa.
Vuonna 1882 valmistunut asema kuuluu kaupungin läpi itä-länsi-suunnassa kulkevaan korkorataan (Stadtbahn) ja on yksi harvoista tämän radan asemista, jotka ovat säilyneet alkuperäisessä asussaan.
Aseman alla sijaitsee monia erilaisia ravintoloita, kahviloita ja baareja.
Hackescher Marktilla pysähtyvät S-Bahnin linjat S5, S7 ja S75. Aseman edestä liikennöi lisäksi useita raitiovaunu- ja bussilinjoja.
Asemarakennus on koristeellinen.
Asema nähtynä idästä.
Full Tilt Poker

Full Tilt Pokerin logo.
Full Tilt Poker on kesäkuussa 2004 aloittanut yhdysvaltalainen nettipokerihuone. Se on kuulunut maailman suurimpiin nettipokerihuoneisiin PokerStarsin ja PartyPokerin ohella.
Full Tilt Poker suljettiin keväällä 2011 ja pelaajat eivät saaneet pelitileille jääneitä rahojaan. Yhdysvaltain liittovaltion syyttäjä Preet Bhararan mukaan kyseessä ei ollut oikea pokerisivusto, vaan maailmanlaajuinen pyramidihuijaus. Epäilyn mukaan Full Tilt Pokerin johto ja omistajat siirsivät itselleen 320 miljoonaa euroa pelaajien rahoja. Heinäkuussa 2012 PokerStars osti Full Tilt Pokerin ja sopi Yhdysvaltain oikeusministeriön kanssa Full Tiltin rahojen palauttamisesta pelaajille. Full Tilt Pokerin entinen toimitusjohtaja Ray Bitar pidätettiin heinäkuun 2012 alussa.
PokerStarsin omistaja Rational Group osti Full Tilt Pokerin, ja avasi sivuston uudelleen marraskuussa 2012 495 päivää sen sulkemisen jälkeen.. Vuonna 2014 Amaya Gaming Group Inc osti Rational Groupin sekä sen brändit PokerStarsin ja Full Tilt Pokerin. Toukokuussa 2016 Full Tiltin pelaajapooli yhdistettiin PokerStarsin kanssa ja käyttöliittymä lakkautettiin.
Sponsoroidut pelaajat

Full Tilt Pokeria edustivat ennen sulkemista useat tunnetut pokeriammattilaiset ja pokerihuoneen "Team Full Tiltin" jäsenet pelaavat säännöllisesti sivustolla. Tiimin jäseniä olivat Howard Lederer, Chris Ferguson, Jennifer Harman, Erick Lindgren, Mike Matusow, Allen Cunningham, Phil Ivey, John Juanda, Phil Gordon, Erik Seidel, Andy Bloch, Patrik Antonius, Gus Hansen ja Tom "Durrrr" Dwan. Osa heistä oli pokerihuoneen osakkeenomistajia.
"Team Full Tiltin" lisäksi pokerihuonetta edustivat "Full Tilt Pros" -pokeriammattilaiset, joita sivusto sponsoroi. Näitä olivat Brandon Adams, Dario "Ruy" Alioto, Richard Ashby, Amanda "Mandy  B" Baker, João Barbosa, Aaron Bartley, Thomas Bihl, Sascha Biorac, Andy Black, Farzad Bonyadi, Brad Booth, Alan Boston, David Bradley, Steve Brecher, Richard Brodie, Eric Cajelais, John Cernuto, Lynette Chan, David Chiu, Scott Clements, Diego Cordovez, John D'Agostino, Roland de Wolfe, Bill Edler, Trond Erik Eidsvig, Eli Elezra, Peter "Nordberg" Feldman, Scott Fischman, Perry Friedman, Bill Gazes, Kirsty Gazes, Markus Golser, Michael Gracz, David Grey, Jared "TheWacoKidd" Hamby, Michael Gracz, Rob Hollink, Niki "KaiBuxxe" Jedlicka, Chip Jett, Karina Jett, Berry Johnston, Martin Kläser, Christiane Klecz, Erich Kollmann, Søren Kongsgaard, Markus Lehmann, Alfredo "Toto" Leonidas, Marco Liesy, JJ Liu, Jeff Madsen, Greg Mascio, Rino Mathis, Nenad Medic, Dag Mikkelsen, Robert Mizrachi, Jordan "iMsoLucky0" Morgan, Greg Mueller, David Oppenheim, Stuart Paterson, Max Pescatori, David Pham, Stefan Rapp, Ben Roberts, Eddy Scharf, Erica Schoenberg, Nick Schulman, Huckleberry Seed, Keith Sexton, Matt Sexton, Paul Sexton, Beth Shak, David Singer, Gavin Smith, Roland Specht, Siegfried "Sigi" Stockinger, Johan Storåkers, Kenny Tran, Marco Traniello, Michael Tureniec, Jon "PearlJammed" Turner, Jens Voertmann, Hans Martin Vogl, Mark Vos, Thomas Wahlroos, Paul Wasicka, Robert Williamson III, Roy "the Oracle" Winston, Paul Wolfe, Christoph Wolters ja Steve Zolotow.
Pokeriammattilaisten lisäksi pokerihuone sponsoroi joukkoa pelaajia, joiden pääammatti ei ole pokeri. Näitä olivat Bruce Buffer (Ultimate Fighting Championshipin pääkuuluttaja), Don Cheadle (näyttelijä), Michael Craig (kirjailija), Jay Greenspan (kirjailija ja kolumnisti), Matt Hughes (Ultimate Fighting Championship -mestari), Brian Koppelman (elokuvakäsikirjoittaja), Jim McManus (kirjailija ja toimittaja), Ali Nejad (pokeriohjelmien juontaja) ja Mike Swick (Ultimate Fighter -ammattilainen). Heidän lisäkseen "Full Tilt Pokerin ystäviksi" kutsuttuun ryhmään kuului myös vuoden 2007 WSOP:n pääturnauksen voittaja Jerry Yang.
Full Tilt Poker sponsoroi myös The Hendon Mobin verkkosivustoa ja sen pelaajia Barny Boatmania, Ross Boatmania, Joe Beeversia ja Ram Vaswania sekä pokeriopetukseen keskittyneen Cardrunners-sivuston pelaajia Taylor Cabya, Brian Hastingsia, Eric Liuta, Haseeb Qureshia, Mike Schneideria, Cole Southia, Brian Townsendia ja Andrew Wigginsia.
Full Tilt Pokerin uudelleen avaamisen jälkeen "Team Full Tiltin" jäsenet ovat Gus Hansen , Tom "Durrrr" Dwan ja Viktor "Isildur1" Blom.
Televisio-ohjelmat

Full Tilt Poker oli useiden television pokeriohjelmien pääsponsori. Näitä ovat:
Learn from the Pros
Poker Championship at Red Rock
Poker After Dark
Poker Equalizer
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Jennifer Harman ja Mark Vos pelaamassa $100-$200 Limit Omaha Hi/Lo:ta.
Howard Lederer kuului FTP:n suurimpiin omistajiin.
Georges Dubois (hiihtäjä)

Georges Dubois (19. toukokuuta 1935 La Chaux-de-Fonds – syyskuu 2018) oli sveitsiläinen hiihtäjä. Hän osallistui Innsbruckin olympialaisiin 1964, joissa hän oli 30 kilometrillä 39. ja 50 kilometrin matkalla 31. nopein.
Hannu Tonteri

Hannu Artturi Tonteri (s. 23. marraskuuta 1950 Helsinki) on suomalainen eläköitynyt OP-pankkien piirissä työskennellyt pankinjohtaja, joka on saanut kauppaneuvoksen arvonimen.
Tonteri syntyi autonkuljettaja Artturi Tonterin ja Elna Waseniuksen perheeseen ja avioitui 1977 opettaja Anneli Luukkosen kanssa. Hän tuli ylioppilaaksi Hämeenlinnassa 1969 ja valmistui taloustieteiden maisteriksi Jyväskylän yliopistosta 1975. Tonteri on myös suorittanut useita liikkeenjohdon ja muita täydennyskoulutuksia. Hän oli Jyväskylän yliopiston taloustieteen laitoksen amanuenssi 1974–1975, Keskusosuusliike OTK:n Kantolan keksitehtaan laskentapäällikkö Hämeenlinnassa 1975–1978, Osuuspankkien Keskusliiton esimiesharjoittelija 1978–1979, Forssan Seudun Osuuspankin luottoneuvottelija 1979, luottopäällikkö 1979–1981 ja markkinointijohtaja 1981–1982, Kouvolan Seudun Osuuspankin apulaisjohtaja 1982–1986 ja toimitusjohtaja 1987–1995, Suur-Helsingin Osuuspankin johtaja ja toimitusjohtaja 1996, Okopankki Oyj:n toimitusjohtaja 1996–2006 ja Helsingin OP Pankki Oyj:n toimitusjohtaja 2006–2010. Tonterilla on ollut myös useita liike-elämän ja muitakin luottamustehtäviä, kuten Helsinki Mission hallitus. Kauppaneuvoksen arvonimen hän sai 2008.
Gondolinin tuho

| Gondolinin tuho> The Fall of Gondolin |
| --- | --- |

Alkuperäisteos
Kirjailija:  J. R. R. Tolkien (toim. Christopher Tolkien)
Kuvittaja:  Alan Lee
Kansitaiteilija:  Alan Lee
Kieli:  kielen nimi
Genre:  fantasia
Kustantaja:  HarperCollins Houghton Mifflin Harcourt
Julkaistu:  2018
Ulkoasu:  sidottu
Sivumäärä:  304
ISBN:  978-0008302757
Suomennos
Suomentaja:  Kersti Juva, Jaakko Kankaanpää
Kuvittaja:  Alan Lee
Kansitaiteilija:  Alan Lee
Kustantaja:  WSOY
Julkaistu:  2019
Ulkoasu:  sidottu
Sivumäärä:  315
ISBN:  978-951-0-43835-0
Löydä lisää kirjojaKirjallisuuden teemasivulta
Gondolinin tuho (engl. The Fall of Gondolin) on Christopher Tolkienin toimittama kirja, joka pohjautuu hänen isänsä J. R. R. Tolkienin vuonna 1916 kirjoittamaan ensimmäiseen kertomukseen Keski-Maasta. Gondolinin tuho julkaistiin englanniksi elokuussa 2018 ja suomeksi Kersti Juvan ja Jaakko Kankaanpään suomentamana huhtikuussa 2019. Sen on kuvittanut tunnettu Tolkien-taiteilija Alan Lee.
Gondolinin tuho kertoo nimensä mukaisesti haltiakaupunki Gondolinin luhistumisesta. Kirjassa on valmiin tarinan rinnalla alkuperäisiä versioita tarinasta. Tarina sisältää useita Kalevala-rinnastuksia.
Georges Dayez

Georges Dayez (29. heinäkuuta 1907 Pariisi – 10. helmikuuta 1991 Pariisi) oli ranskalainen kuvataiteilija. Häntä pidetään Georges Braquen perinnetietoisena jatkajana. Dayez oli pariisilaisen mestarilitograafikon poika ja hänestä itsestäänkin tuli École des beaux-artín litografian professori vuonna 1967.
Dayez opiskeli vuodesta 1926 alkaen École national des beaux-artissa. Myös André Lhóte, jonka Dayez tapasi vuonna 1942, vaikutti suuresti hänen ilmaisuunsa. Hänen hyviin ystäviinsä kuului myös Edouard Pignon.
Dayez loi taidetta, joka liukui figuratiivisuuden ja nonfiguratiivisuuden välimaastossa. Hän esiintyi ensi kertaa Salon d´Automnessa vuonna 1928. Dauez yhdistää tyylikkäässä hillityssä taiteessaan vanhemman maalaustaiteen ja kubismin keinot, ja usein hänen taiteensa aihe on merellinen. Hän alkoikin vuonna 1956 Normandian rannikon järjestelmällisen maalaamisen, mutta myös Y port tuli hänelle tutuksi paikaksi.
Dayezin maalaukset ovat rakenteeltaan klassisen kiinteitä. Hän rytmittää kuvapinnan perinteisen merenrantakuvauksen mukaisesti (taivaan, meren, rannan). Yksityiskohdat hän toteuttaa yleensä kubistisesti. Hän avaa ja kuvaa köysistöjä, purjeita, laivoja tahtonsa mukaan. Värisävyistä ruskea ja harmaa toistuvat hänen töissään usein. Sininen, vihreä, luonnonvalkoinen ja musta väri ovat myös mukana.
Gagarin Cup

Gagarin Cup
Gagarin Cup (ven. Кубок Гагарина, Kubok Gagarina) on palkintopokaali, joka annetaan KHL-jääkiekkoliigan voittaneelle joukkueelle. Palkinto jaettiin ensi kerran kauden 2008–2009 pudotuspelien päätteeksi. Palkinto on saanut nimensä venäläisen kosmonautin Juri Gagarinin mukaan. Gagarin oli ensimmäinen ihminen avaruudessa. Palkinnon nimeämiseen Gagarin Cupiksi on oletettavasti vaikuttanut se, että avauskauden viimeinen mahdollinen finaaliottelu olisi pelattu 12. huhtikuuta, joka on myös Gagarinin avaruuslennon vuosipäivä.
Igor Larionov esitteli Gagarin Cupin ensi kertaa julkisuudessa KHL:n ensimmäisen tähdistöottelun yhteydessä 10. tammikuuta 2009.
Nimeämishistoriaa

KHL:n komissaarin Aleksandr Medvedevin mukaan Cup nimettiin Gagarinin mukaan, koska venäläiset yhdistävät Gagarinin nimen erityiseen saavutukseen ja mies itse on kuvattu kansakunnan symbolina. Liigan perustajien mielestä Gagarinin läpimurto avaruuslentona toimii metaforana tavoitteelle, jossa KHL suorittaa läpimurron jääkiekossa.
Toinen vahva nimiehdokas palkinnolle oli neuvostoliittolaisen jääkiekkolegendan Anatoli Tarasovin nimi. Tarasovia pidetään neuvostoliittolaisen jääkiekon isänä, jonka saavutukset ovat poikkeukselliset ja kiistattomat. Myöhemmin päätettiin, että yksi KHL-liigan neljästä divisioonasta nimetään hänen mukaansa.
Mestarit > Vuosittain

| Vuosi | Voittaja | Valmentaja | Loppuotteluvastustaja | Valmentaja | Otteluvoitot |
| --- | --- | --- | --- | --- | --- |
| 2009 |  Ak Bars Kazan | Zinetula Biljaletdinov |  Lokomotiv Jaroslavl | Kari Heikkilä | 4–3 |
| 2010 |  Ak Bars Kazan | Zinetula Biljaletdinov |  HK MVD | Oļegs Znaroks | 4–3 |
| 2011 |  Salavat Julajev Ufa | Vjatšeslav Bykov |  HK Atlant | Miloš Říha | 4–1 |
| 2012 |  OHK Dinamo Moskova | Oļegs Znaroks |  Avangard Omsk | Raimo Summanen | 4–3 |
| 2013 |  OHK Dinamo Moskova | Oļegs Znaroks |  Traktor Tšeljabinsk | Valeri Belousov | 4–2 |
| 2014 |  Metallurg Magnitogorsk | Mike Keenan |  Lev Praha | Kari Jalonen | 4–3 |
| 2015 |  SKA Pietari | Vjatšeslav Bykov |  Ak Bars Kazan | Zinetula Biljaletdinov | 4–1 |
| 2016 |  Metallurg Magnitogorsk | Ilja Vorobjov |  TsSKA Moskova | Dmitri Kvartalnov | 4–3 |
| 2017 |  SKA Pietari | Oļegs Znaroks |  Metallurg Magnitogorsk | Ilja Vorobjov | 4–1 |
| 2018 |  Ak Bars Kazan | Zinetula Biljaletdinov |  TsSKA Moskova | Igor Nikitin | 4–1 |
| 2019 |  TsSKA Moskova | Igor Nikitin |  Avangard Omsk | Bob Hartley | 4–0 |
| 2020 | Liiga keskeytyi koronaviruspandemian vuoksi. |  |  |  |  |
| 2021 |  Avangard Omsk | Bob Hartley |  TsSKA Moskova | Igor Nikitin | 4–2 |
| 2022 |  TsSKA Moskova | Sergei Fjodorov |  Metallurg Magnitogorsk | Ilja Vorobjov | 4–3 |
| 2023 |  TsSKA Moskova | Sergei Fjodorov |  Ak Bars Kazan | Zinetula Biljaletdinov | 4–3 |
Mestarit > Seuroittain

| Seura | Mestaruuksia | Vuosina | Toinen | Vuosina |
| --- | --- | --- | --- | --- |
| TsSKA Moskova | 3 | 2019, 2022, 2023 | 3 | 2016, 2018, 2021 |
| Ak Bars Kazan | 3 | 2009, 2010, 2018 | 2 | 2015, 2023 |
| Metallurg Magnitogorsk | 2 | 2014, 2016 | 2 | 2017, 2022 |
| Dinamo Moskova | 2 | 2012, 2013 |  |  |
| SKA Pietari | 2 | 2015, 2017 |  |  |
| Avangard Omsk | 1 | 2021 | 2 | 2012, 2019 |
| Salavat Julajev Ufa | 1 | 2011 |  |  |
Georges Dubois

Georges Dubois on ainakin seuraavien henkilöiden nimi:
Georges Dubois, ranskalainen kuvanveistäjä
Georges Dubois, ranskalainen yleisurheilija
Georges Dubois, ranskalainen telinevoimistelija
Georges Dubois, sveitsiläinen hiihtäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Georges Dubois”, voi hakea sivunnimihaulla, laajalla sivunnimihaulla tai tekstihaulla.
Haiti yleisurheilun maailmanmestaruuskilpailuissa

| Sija |        |        |        | Yhteensä |
| --- | --- | --- | --- | --- |
| 99. | 0 | 0 | 1 | 1 |
Haiti on saavuttanut yleisurheilun maailmanmestaruuskilpailuissa yhden mitalin. Dudley Dorival sijoittui miesten 110 metrin aitajuoksussa pronssille Edmontonissa 2001. Muita MM-kilpailuissa pistesijoille yltäneitä urheilijoita maalla ei ole.
Berliinin MM-kilpailuissa 2009 Haitia edusti kaksi urheilijaa. Samyr Lainé karsiutui kolmiloikassa tuloksella 16,34. Moise Joseph selviytyi 800 metrin juoksun alkueristä jatkoon mutta karsiutui välierissä ajalla 1.45,87. Daegussa 2011 kilpailivat ilman menestystä Samyr Laine kolmiloikassa, Roudy Monrose 200 metrin juoksussa ja Moise Joseph 800 metrin juoksussa. Moskovassa 2013 ja Pekingissä 2015 Samyr Lainé oli Haitin ainoa urheilija. Moskovassa hän sijoittui kolmiloikan loppukilpailussa 11:nneksi ja Pekingissä karsiutui loppukilpailusta. Lontoossa 2017 pika-aitajuoksuissa kilpailleet Jeffrey Julmis ja Mulern Jean karsiutuivat alkuerissä. Dohassa 2019 pika-aiturit Jeffrey Julmis ja Vanessa Clerveaux karsiutuivat alkuerissä. Eugenessa 2022 pika-aitajuoksija Mulern Jean keskeytti alkuerässä. Budapestissä 2023 pika-aitajuoksija Yves Cherubin selviytyi välieriin.
Hackensack (New Jersey)

| Hackensack |
| --- | --- |
 Bergenin piirikunnan oikeustalo Hackensackissa.

 Koordinaatit: 39°15′12″N, 114°52′38″W 
Valtio:  Yhdysvallat
Osavaltio:  New Jersey
Piirikunta:  Bergen
Pinta-ala:  
 – Kokonaispinta-ala:  11,256 km²
 – Josta vettä:  0,430 km² 
Korkeus:  6 m
Väkiluku (2010):  43 010
 – Väestötiheys:  3 973,0 as./km²
Aikavyöhyke:  UTC-5 (kesäaika UTC-4)
Motto::  A City in Motion
Infobox OKVirheellinen NIMI-arvo: 
Hackensack on kaupunki New Jerseyn osavaltiossa, Yhdysvalloissa. Kaupungin väkiluku oli vuoden 2010 väestönlaskennassa 43 010. Hackensack kuuluu Bergenin piirikuntaan ja se on piirikunnan hallintokeskus.
Aiheesta muualla

Kuvia tai muita tiedostoja aiheesta Hackensack (New Jersey) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Georges Dillon-Kavanagh

| Mitalit | Mitalit | Mitalit |  |
| --- | --- | --- | --- |
|  Georges Dillon-Kavanagh vuonna 1904. |  Georges Dillon-Kavanagh vuonna 1904. |  Georges Dillon-Kavanagh vuonna 1904. |  |
Maa:   Ranska
Miesten miekkailu
| Välikisat  | Välikisat  | Välikisat  |  |
|  Kultaa | Ateena 1906 | floretti |  |
|  Kultaa | Ateena 1906 | kalvan joukkuekilpailu |  |
|  Hopeaa | Ateena 1906 | kalpa |  |
Georges Arthur Dillon-Kavanagh du Fertagh (14. helmikuuta 1873 Nîmes – 4. elokuuta 1944 Laugnac) oli ranskalainen kalpa- ja florettimiekkailija ja floretin kultamitalisti Ateenan välikisoissa 1906.
Ateenassa vuonna 1906 Dillon-Kavanagh voitti kultaa henkilökohtaisessa floretissa ja kalvan joukkuekilpailussa ja hopeaa kalvan henkilökohtaisessa kilpailussa. Henkilökohtaiseen florettikilpailun aikana italialainen Federico Cesarano oli tyytymätön tuomaritoimintaan ja hän vetäytyi ennen viimeistä otteluaan. Tuomaristo päätti mitätöidä kaikki Cesaranon otteluiden tulokset, minkä seurauksena Dillon-Kavanagh ohitti saksalaisen Gustav Casmirin ja päätyi kilpailun voittajaksi.
Haithem Belayech

| Mitalit> Maa:   Tunisia.Miesten vapaapaini.AM-kilpailut  | Mitalit> Maa:   Tunisia.Miesten vapaapaini.AM-kilpailut  | Mitalit> Maa:   Tunisia.Miesten vapaapaini.AM-kilpailut  | Maa:   Tunisia> Miesten vapaapaini. |
| --- | --- | --- | --- |
|  Hopeaa | Marrakech 2012 | 66 kg |  |
| Arabian-mestaruuskilpailut  | Arabian-mestaruuskilpailut  | Arabian-mestaruuskilpailut  |  |
|  Pronssia | Doha 2010 | 66 kg |  |
Haithem Belayech on tunisialainen vapaapainija, joka saavutti hopeaa Afrikan-mestaruuskilpailuissa 2012 hävittyään loppuottelussa Hassan Ibrahim Madanille. Belayech voitti myös pronssia vuoden 2010 Arabian-mestaruuskilpailuissa 66 kg:n sarjassa.
Galena

| Galena |
| --- | --- |

 Koordinaatit: 64°44′26″N, 156°53′8″W 
Valtio:  Yhdysvallat
Osavaltio:  Alaska
Piirikunta:  Yukon-Koyukuk
Pinta-ala:  
 – Kokonaispinta-ala:  62,1 km²
 – Josta vettä:  15,8 km² (25,41 %)
Väkiluku:  675
 – Väestötiheys:  14,6 as./km²
Aikavyöhyke:  UTC-9
 
   
Infobox OKVirheellinen NIMI-arvo: 
Galena on kaupunki Alaskassa. Se sijaitsee Yukonjoen pohjoisrannalla 72 kilometriä itään Nulatosta. Innokon luonnonpuisto on lounaaseen Galenasta.
Vuoden 2000 väestönlaskennassa kaupungin asukasluku oli 675. Näistä 63,41% edusti etnisesti Amerikan alkuperäiskansoja.
Historiaa

Koyukon athabaskoilla oli alueella tilapäisiä leirejä, joita he käyttivät villiriistan vaeltaessa alueelta toiselle. Kesäisin monet perheet siirtyivät lautoilla Yukonille kalastamaan lohta. Koyukukjoen ja Nowitnajoen väliltä on löydetty 12 kesäkalastusleiriä. Galena perustettiin vuonna 1918 lähelle athabaskojen kalastusleiriä, jota kutsuttiin Henry's Pointiksi. Siitä tuli tukikohta läheisille lyijymalmikaivoksille, jotka avattiin 1918 ja 1919.
Vuonna 1920 athabaskat, jotka asuivat yläjuoksulla Loudenissa alkoivat muuttaa Galenaan. He alkoivat myydä puuta höyrylaivoille ja toimia rahdinkuljettajina kaivoksille. 1920-luvun puolivälissä Galenaan perustettiin ensimmäinen koulu. Toisen maailmansodan aikana rakennettiin armeijan lentokenttä Galena Air Force Station. 1950-luvun aikana armeijan tukikohdan rakennustyöt, lentokentän ja teiden parantaminen saivat aikaan Galenan alueen taloudellisen kasvun.
Vuosina 1945 ja 1971 kaupunkia koettelivat tulvat. Näiden vuoksi uusi kaupunkikeskus nimeltään New Town perustettiin Alexanderinjärven rannalle noin 2,5 kilometriä itään alkuperäisestä keskuksesta. Kaupungin virastot, terveysasema, koulut, kauppa ja yli 150 asuntoa rakennettiin New Towniin.
Ilmavoimien tukikohta suljettiin vuonna 1993.
Aiheesta muualla

Wikimedia Commonsissa on kuvia tai muita tiedostoja aiheesta .
Galena Google Localissa
Gregor Adlercreutz

| Mitalit | Mitalit | Mitalit |  |
| --- | --- | --- | --- |
|  Gregor Adlercreutz |  Gregor Adlercreutz |  Gregor Adlercreutz |  |
Maa:   Ruotsi
Miesten kouluratsastus
|  Olympialaiset  |  Olympialaiset  |  Olympialaiset  |  |
|  Pronssia | Berliini 1936 | joukkuekilpailu |  |
Gregor Nils Henric Adlercreutz (16. elokuuta 1898 Tukholma – 3. kesäkuuta 1944 Strömsholm) oli ruotsalainen kouluratsastaja ja olympiamitalisti.
Adlercreutz saavutti joukkuekilpailun olympiapronssia Berliinissä 1936 ja sijoittui yksilökilpailussa neljänneksi. Gregorin isä Nils Adlercreutz oli myös ratsastaja, olympiavoittaja Tukholmasta 1912.
Aiheesta muualla

Gregor Adlercreutz Kansainvälinen olympiakomitea. (englanniksi)